Flughaveno de Karlstad

La flughaveno de Karlstad (IATA-kodo KSD, ICAO-kodo ESOK), svede Karlstad flygplats, angle Karlstad Airport, estas la flughaveno de la urbo Karlstad en okcidenta Svedio. Ĝi situas 12 kilometrojn sude de la urbocentro. De la flughaveno ĉiujare ekas aviadiloj de la firmaoj Direktflyg kaj Nextjet al Stokholmo, Oslo kaj Kopenhago, kaj de la firmao Nordic Air Sweden al la flughaveno London Stansted. En somero aldoniĝas flugoj al feriaj regionoj de la Mediteranea Maro, ekzemple de la firmao Thomas Cook Airlines Scandinavia al Palma de Mallorca kaj de Ryanair al Girona. Aviadiloj de la firmao Norwegian en someroj flugas de la flughaveno de Karlstadt al Alicante kaj en vintroj al Las Palmas.

 Eksteraj ligiloj 

 flughavena retejo (svede kaj angle)

Karlstad
Kategorio:Vermlando